Thereses lejlighed kan varmt anbefales! Den ligger i et dejligt, roligt område af Frederiksberg, tæt på både Metro, S-tog og busser, så man er nemt og hurtigt inde i indre København. Der er et bredt udvalg af dagligbutikker og forskellige fastfood-restauranter lige om hjørnet og en hyggelig baggård med diverse havemøbler og bænke, tørresnore og affaldssortering.
Selve lejligheden er godt indrettet med soveværelse samt en udmærket sovesofa i stuen, badeværelse og et velassorteret køkken. Vi satte også pris på, at der var en lang HDMI-ledning, så vi kunne slappe af med lidt streaming om aftenen.
Therese havde sørget for udførlige lister med brugbare informationer om både lejligheden og området. Hun var meget behjælpelig med information inden vores ankomst, bl.a. om offentlig transport fra indre by ud til lejligheden.
En lille detalje som en pakke med småkager til os ved ankomst fik os til at føle os ekstra velkomne i Thereses lejlighed.
Vi vil helt sikkert gerne bo hos Therese igen, når vi skal på ferie i København.